IKA-7 LINGGO PAGKARAAN NG PENTECOSTÉS introito Sal. 46, 2 M agpalakpakan kayong lahat na mga bayan, magsigalak kayo sa Dios sa masasa- yang sigawan. Sal. 46, 3. Sapagka't ang Panginoon, ang Kataastaasan, ay kakila- kilabot, dakilang hari sa buong sangkalupaan. Luwalhati sa Ama. colecta O Dios, yayamang ang pamamahala Mo ay di nagkakamali sa ipinag-uutos, buong kababaang-loob naming hinihiling sa Iyo na alisin sana ang lahat ng nakasasama at ipagkaloob ang tanang nakabubuti. Alang-alang kay Jesucristong aming Panginoon. Pagbasa mula sa sulat ni San Pablo Apóstol sa mga Romano. Rom. 6, 19-23 M ga kapatid: Ako'y nagsasalita ayon sa ginagawi ng mga tao alang-alang sa in- yong kahinaan. Kung paanong inihandog ninyo ang inyong mga sangkap bilang mga alipin sa kahalayan at sa kabuktutan nang dahil sa kasamaan, gayundun naman ihandog ngayon ang inyong sarili sa katarungan sa ikapagbabanal. Noong kayo ay mga alipin ng kasalanan wala kayong kabanalan. Ano ang napakinabang ninyo sa mga ba- gay na ikinahihiya ninyo ngayon? Ang kahihinatnan ng mga iyon ay kamatayan. Data- puwa't ngayon matapos na maging malaya sa kasalanan at maging alipin naman ng Dios, ang pakinabang ninyo ay ang kabanalan at ang kahihinatnan ay buhay na walang hanggan. Sapagka't ang kabayaran ng kasalanan ay kamatayan, subali't ang sa biyaya ng Dios ay buhay na walang hanggan kay Cristo Jesús na ating Panginoon. gradual Sal. 33, 12, 6 Magsiparito kayo, kayong mga anak, dinggin ninyo Ako: Aking tuturuan kayo ng pagkatakot sa Panginoon. v. Magsilapit kayo sa Kanya, at mangaliwanagan kayo: at ang inyong mukha ay hindi malilito kailanman. Aleluya, aleluya. v. Sal. 46, 2. Magpalakpakan kayong lahat na mga bayan, magsigalak kayo sa Dios sa masasayang sigawan. Aleluya. Pagpapatuloy ng mahal na Ebanghelyo ayon kay San Mateo. Mat. 7, 15-21 N ang panahong yaon: Sinabi ni Jesús sa Kanyang mga alagad: Mag-ingat kayo sa mga bulaang propeta, na lumalapit sa inyo na nakadamit-tupa, nguni't sa loob 1
IKA-7 LINGGO PAGKARAAN NG PENTECOSTÉS ay ganid na lobo. Sa kanilang mga bunga ay makikita ninyo sila. Nakapipitas baga ng mga ubas sa mga tinikan o ng igos sa mga dawagan? Kaya nga ang lahat ng mabuting punungkahoy ay nagbubunga ng mabuti, samantalang ang masamang punungkahoy ay nagbubunga ng masama. Ang isang mabuting punungkahoy ay hindi maaaring magbunga ng masama, ni ang masamang punungkahoy ay maaaring magbunga ng mabuti. Ang lahat ng punungkahoy na di nagbubunga ng mabuti ay puputlin at iha- hagis sa apoy. Kaya't sa kanilang mga bunga ay makikilala ninyo sila. Hindi lahat ng nagsasabi sa akin ng Panginoon, Panginoon, ay papasok sa kaharian ng langit, kundi yaong tumutupad ng kalooban ng aking Ama sa langit. ofertorio Dan. 3, 40 Kapara ng sa pag-aalay ng mga lalaking tupa at baka, at kapara ng susunuging handog at libu-libong pinatabang tupa: ang aming sakripisyo ngayon nawa'y maging, upang magbigay-lugod ito sa Iyo: sapagka't walang kalituhan alang-alang sa mga na- nanalig sa Iyo, O Panginoon. secreta O Dios, na kumasi sa pagkakaiba ng mga handog alinsunod sa batas sa pamama- gitan ng pagkaganap ng iisang sakripisyo: tanggapin Mo ang sakripisyo mula sa mapag-imbot Mong mga alipin, at pakabanalin Mo ito sa pamamagitan ng kaparang pagpapala tulad ng alay ni Abel; upang yaong nakamit ng bawat isa alang-alang sa karangalan ng Iyong kadakilaan nawa'y maging kapakipakinabang sa lahat alang- alang sa kaligtasan. Alang-alang kay Jesucristong aming Panginoon. comunión Sal. 30, 3 Ikiling Mo ang iyong pakinig sa akin, magmadali Ka upang mailigtas ako. poscomunión A ng Iyong mapagpagaling na paggawa, O Panginoon, nawa'y mahabaging mag- palabas sa amin paalis sa aming mga kabuktutan, at gumabay mandin sa amin tu- ngo sa mga matutuwid na bagay. Alang-alang kay Jesucristong aming Panginoon. 2